

**Στις βραβεύσεις της ΚΟΠΑ η ηγεσία του ΚΟΑ**

Στην ετήσια τελετή βράβευσης της Κυπριακής Ομοσπονδίας Πανεπιστημιακου Αθλητισμού (ΚΟΠΑ) παρευρέθηκε η ηγεσία του Κυπριακού Οργανισμού Αθλητισμού την Πέμπτη 15 Δεκεμβρίου 2022. Συγκεκριμένα παρέστησαν ο Πρόεδρος του ΚΟΑ Ανδρέας Μιχαηλίδης, τα μέλη του ΔΣ Σωτήρης Αδάμου, Κάλλη Χατζηιωσήφ και Χρίστος Νεοφυτου, καθώς και η Γενική Διευθύντρια Μαίρη Χαραλάμπους Παπαμιλτιάδη.

Στον χαιρετισμό του ο Ανδρέας Μιχαηλίδης συνεχάρη τους φοιτητές και τις φοιτήτριες που συνδυάζουν τις σπουδές τους με τον αθλητισμό. «Ο ΚΟΑ έχοντας ιδιαίτερη ευαισθησία για την εξάπλωση του αθλητισμού στα Πανεπιστημιακά Ιδρύματα, κατάρτισε συγκεκριμένο Σχεδιασμό που αφορά τους Φοιτητικούς Ομίλους Αθλημάτων (ΦΟΑ), με σκοπό την περαιτέρω ώθηση του Πανεπιστημιακού Αθλητισμού», πρόσθεσε.

Στη συνέχεια ο Πρόεδρος, τα μέλη του ΔΣ ΚΟΑ και η Γενική Διευθύντρια συμμετείχαν στις απονομές των φοιτητών και φοιτητριών που διακρίθηκαν στα αθλήματά τους.